Pilihan raya umum Tanah Melayu 1955

Pilihan raya umum diadakan di Persekutuan Tanah Melayu pada Rabu, 27 Julai 1955, satu-satunya pilihan raya umum sebelum kemerdekaan pada 1957. Ia dianjurkan bagi memilih anggota Majlis Perundangan Persekutuan, yang mana sebelum ini anggotanya dilantik sepenuhnya oleh Pesuruhjaya Tinggi British. Proses pengundian berlaku di semua 52 kawasan persekutuan, bagi memilih seorang anggota. Pilihan raya negeri pula meliputi 136 kawasan negeri di sebelas negeri dalam Persekutuan Tanah Melayu dan Negeri-negeri Selat dari 10 Oktober 1954 hingga 12 November 1955, bagi memilih seorang ahli majlis bagi majlis perundangan negeri. 

Pilihan raya ini memberikan keputusan kemenangan besar buat Parti Perikatan, sebuah kerjasama antara Pertubuhan Kebangsaan Melayu Bersatu (UMNO), Persatuan Cina Malaysia (MCA) dan Kongres India Malaysia (MIC), dan kekalahan yang besar buat Parti Negara. Parti Islam Se-Tanah Melayu turut berhasil menempatkan wakil dalam Majlis Perundangan Persekutuan. Parti Perikatan berjaya membentuk kerajaan dengan pemimpinnya,Tunku Abdul Rahman dilantik sebagai Ketua Menteri.

Pilihan raya ini juga memperlihatkan MIC bertanding buat pertama kali. MIC telah menyertai Parti Perikatan pada tahun 1954, manakala MCA telah bersekutu dengan UMNO dalam pilihan raya perbandaran Kuala Lumpur pada tahun 1952.

30 calon Perikatan memperoleh majoriti melebihi 10,000 undi. Sembilan daripadanya memperoleh majoriti melebihi 20,000 undi. Empat puluh tiga lawan mereka hilang deposit.

Garis masa

Majlis Perundangan Persekutuan 

 Hari penamaan calon: 15 Jun 1955
 Hari mengundi: 27 Julai 1955

Majlis Negeri

Keputusan

Ringkasan

Lihat juga
Ahli Majlis Perundangan Negeri Tanah Melayu
Ahli Majlis Perundangan Persekutuan Tanah Melayu
Pilihan raya umum Malaysia
Proses Pilihan Raya di Malaysia
Politik Malaysia

Rujukan
 Barbara Watson Andaya dan Leonard Y. Andaya. A History of Malaysia, The MacMlllan Press Ltd. (1982). ISBN 0-333-276736.
 The World Book Encyclopedia, World Book International (1994). ISBN 0-7166-6694-4.

 Pilihan raya umum Malaysia 
Pilihan raya 1955 di Persekutuan Tanah Melayu